"Sõda ja rahu" on sündinud Tolstoi abielu õnnelikumail algaastail ja on kirjutatud suurele ja rahulikule tööle andumise  sügavama innuga, milles seisis kirjaniku kõrval ta naine, kes kirjutas käsitsi ümber Tolstoi pea lõpmatuil viimistlusil viis korda selle ulatuseltki hiiglateose, mille ettevalmistavgi töö oli määratu. Tolstoi on kujutatud aja­järgust lugenud virnad igasuguseid ajaloolisi ja perekond­likke andmeid, on kaalunud kümned ja sajad korrad kõige väiksemaidki episoode, muutes alatasa oma kirjeldusi ja kujutisi. Ja lõpuks need korrektuurpoognad, mille muu­tused (Tolstoi on teinud kohati kuni 12 korrektuuri!) ei  jät­nud sagedasti alale pea midagi esialgsest tekstist ja viisid ühtlasi kogu selle romaani esimese trüki honorari trükkijale tasuks korrektuuride parandamise ja muutmise eest.